Дамян Дамянов
Хляб

chitanka.info

Болен, здрав, в сполука, в несполука,

залъче или комат голям,

аз съм длъжен днес да те изчукам,

утре на децата да те дам.

Само че, за да не ги отровя,

да не ги задавя с тебе, все

с чисти пръсти бедното си слово

гледам да омеся, та съвсем

да си свят на тяхната трапеза.

Хляб насущни, вярвай ми, едва

още смогвам. В този слят железен

страшна сила трябва за това.

Хляб насущни, мъко моя… Стига!

Някой ден и повален, и слаб,

ще се сгромолясам, цял застигнат

от пръстта, в която ще поникна

пак във стръкче житно, в залък хляб.

VIII. 1988 г.

Издание:

Дамян П. Дамянов, Обади се, Любов!, Сиринга, С. 1995; ISBN 954-8100-03-7

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.